Sarah Aba-Afari

Chief Superintendent Dr. Sarah Aba-Afari (dem born am on May 6, 1967) she be de first woman insyd de police service for both Ghana den Africa wey earn PhD. Insyd April 2025, dem appoint am by de Inspector General of Police (IGP) Christian Tetteh Yohuno say make she go head de Madina Divisional Police Command insyd de Greater Accra Region."Police Officer and Artist Extraordinaire: Chief Supt. Dr. Sarah Aba-Afari Inspires KNUST Graduates". Modern Ghana. 2024-11-24. Retrieved 2025-04-12.

 Education den early life 
Dr. Sarah Aba-Afari dey hail from Botoku insyd de Volta Region. She earn ein PhD insyd Art Education from de Kwame Nkrumah University of Science and Technology (KNUST) insyd 2017. She sanso be an alumna of Hohoe E.P. Senior High School den Krachi Senior High School. Previously, na she get ein Master of Arts (Guidance den Counselling) insyd 2023 for de Methodist University-Ghana. While Master of Philosophy (Art Education) 2012 den ein Bachelor of Fine Art (Painting) 2005 all for KNUST.

Na dem award am two honorary doctorate degrees insyd Ministry and Christian Education by de Holy Spirit Bible University, USA, insyd October 2023.
 Career 
Dr. Aba-Afari start ein policing career plus de Ghana Police Service insyd 1990 as a Constable. Na dem promote am to de rank of Corporal insyd 1994 den later she cam turn a Detective Chief Inspector insyd 2005. Insyd 2007, na dem elevate am to de rank of Officer Cadet, follow by ein promotion to Assistant Superintendent of Police (ASP) insyd 2008. By 2012, na she rise to de rank of Deputy Superintendent of Police (DSP). She serve insyd various capacities, wey dey include as de Divisional Crime Officer of de Tesano District Police Station insyd Accra.

She work plus de United Nations Peace Mission insyd Bosnia and Herzegovina as dema human rights investigator. She san work as a link between de Tuzla Ministry for de Interior den de International Police Task Force (IPTF). From 2010 to 2012, na she be part of de UN Peace Mission insyd Darfur, Sudan (UNAMID), wey she job as dema coordinator.

 Madina Divisional Commander 
Insyd April 2025, de Inspector General of Police, Christian Tetteh Yohuno, appoint am as de head of de Madina Divisional Police Command insyd de Greater Accra Region.
 Ein life matter 
Sarah Aba-Afari be Christian wey she dey worship plus de Assemblies of God Church. She marry Y. M. Dumenu wey dem get two kiddies.

 References 

Category:Living people

Category:Human
Category:1967 births
Category:Ghanaian Christians
Category:Ghanaian police officers
Category:Kwame Nkrumah University of Science and Technology alumni
Category:Ghanaians
Category:Methodist University alumni
Category:21st-century Ghanaian people
Category:People wey komot Volta Region